NaiveNeuron/SloPal huggingface dataset:
Pellegrini, Peter, predseda NR SR (2015-04-15):
Ďakujem pekne, pani spravodajkyňa. Otváram rozpravu, konštatujem, že som dostal do rozpravy písomné prihlášky v nasledovnom poradí: za klub MOST – HÍD pán poslanec Béla Bugár, za klub OĽaNO Igor Matovič, za Kresťansko-demokratické hnutie Pavol Zajac. Ďalej písomne sú prihlásení: Lucia Žitňanská, Viliam Novotný, Juraj Miškov, Jozef Kollár, Július Brocka, Jana Kiššová, Miroslav Kadúc, Daniel Lipšic, Jozef Mikloško, Ľudovít Kaník, Gábor Gál, Ľubomír Galko, Pavol Abrhan a Alojz Hlina. Takže celkovo traja za kluby, 14 poslancov ďalej písomne prihlásených. Ešte predtým, ako odovzdám slovo prvému písomne prihlásenému pánovi poslancovi Bugárovi, o slovo požiadal pán podpredseda vlády a minister financií Peter Kažimír. Nech sa páči. (Reakcia z pléna.) Nech sa páči, pán Lipšic.
Laššáková, Jana, podpredsedníčka NR SR (2012-10-23):
Teraz dávam slovo ďalšiemu v poradí z písomne prihlásených rečníkov, pánovi poslancovi Ivanovi Švejnovi, ktorý sa do rozpravy prihlásil za klub MOST – HÍD, a pripraví sa pán poslanec Beblavý. Nech sa páči, pán poslanec.
Grendel, Gábor, podpredseda NR SR (2020-07-09):
Otváram rozpravu, do ktorej som dostal dve písomné prihlášky, od pána poslanca Petra Žigu a od pána poslanca Róberta Puciho. Dávam teraz slovo pánovi poslancovi Žigovi, ktorý vystúpi ako prvý.
Baránik, Alojz, poslanec NR SR (2020-04-28):
Ja by som chcel pána kolegu Kotlebu nejak upresniť v tom, že pokiaľ ide o analytické vyhodnocovanie činnosti súdov, tak to je niečo úplne iné, ako rozhodovanie vo veci samotnej súdov. Čiže to sa, myslím, že pán kolega Kotleba nepochopil. Čo tiež nepochopil, je to, že ak nebudeme, ak nebude Slovensko v NATO, tak potom sa staneme predmetom hry niekoho iného a sa, je samozrejmé, že ten niekto iný má k pánovi Kotlebovi a jeho kolegom veľmi blízko. Keďže vieme, že fašisti a komunisti vždycky boli jedna ruka, čo vidíme tu aj v tomto parlamente, a, samozrejme, fašisti veľmi zručne využívajú všetky skulinky, kde sa môžu nacpať, a využívajú rafinovane nezhody medzi demokratmi k tomu, aby sa vklinili a aby nečestným spôsobom rozvracali spoločnosť. To je vystúpenie pána Kotlebu a to je aj pôsobenie jeho strany. Podotýkam, že jeho strana, samozrejme, že mala byť zrušená súdom, a len vďaka Kočnerovi sa tak nestalo. To sa môžu, samozrejme, usmievať teraz páni, ale je to jasné, že toto ešte bude predmetom šetrenia, lebo neexistuje, že pán Kočner sa vyjadruje o tom, že ako zachránil Kočnera, a nič sa s tým nebude robiť.
Zemanová, Anna, poslankyňa NR SR (2020-04-22):
Nuž, pán poslanec Kotleba, dúfam, že to bol len preklep vo vašej reči, že ste povedali projekt COVID. Dúfam, že neplánujete a že naozaj to bola chyba, že tuná nechcete nejaké hoaxové fámy šíriť, že koronakríza a táto mimoriadna situácia je nejaký umelý, vyvolaný projekt. Dúfam, že to vysvetlíte, tieto svoje slová. Pán poslanec Blanár, neviem, že nemáte hanbu, vy ste už asi zabudli na svojho podpredsedu Glváča, ktorý sa s objednávateľkou vraždy stretával už dávno po tom, ako sa vražda stala. To je naozaj že hanba. A k tomu programovému vyhláseniu vlády, nuž ste ma asi nepočúvali dostatočne pozorne, pretože aj vy ste už dosť skúsený v politike a viete, že aj tvorba programového vyhlásenia vlády je umenie kompromisov, diplomacie a vyjednávania. A je to vždy aj na základe pomeru síl a volebného výsledku. Takže túto politickú abecedu asi veľmi dobre ovládate, ale ovládate, samozrejme, aj spôsob, ako si kopnúť do opozície, čo je vaše plné právo a rešpektujem to.
Hrušovský, Pavol, podpredseda NR SR (2010-12-08):
Ďakujeme za pozvanie regionálnemu parlamentu. Určite prídeme, pani poslankyňa. (Prestávka.) (Po prestávke.)
Mikuš, Jozef, poslanec NR SR (2010-12-02):
Ďakujem pekne. V spoločnej správe, ktorú máme pod tlačou 125a je šesť pozmeňujúcich a doplňujúcich návrhov. Prosím, dajte hlasovať o doplňujúcich návrhoch spoločnej správy 1 až 6 spoločne, s odporúčaním gestorského výboru schváliť.
Laššáková, Jana, podpredsedníčka NR SR (2015-01-28):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky, za poslanecký klub KDH je písomne prihlásený pán poslanec Brocka, ďalšími rečníkmi písomne prihlásenými do rozpravy sú páni poslanci Ľudovít Kaník, Janka Kiššová a pán poslanec Hlina. Nech sa páči, pán poslanec Brocka, máte slovo. Pán poslanec vystúpi za poslanecký klub KDH.
Krajčí, Marek, poslanec NR SR (2023-06-20):
Ďakujem pekne. Hlasovať o tomto návrhu budeme 29. 6. o sedemnástej hodine.
Tomanová, Viera, poslankyňa NR SR (2011-07-12):
Ďakujem pekne, pán predsedajúci. Nebola som posledná a bolo by možno slúžilo vám za česť, keby ste si všimli, ktorí poslanci tu manipulujú a vyberú rýchlo kartu a podobne, a potom by ste videli, že skutočne som bola prihlásená počas vystúpenia pána Ondruša. Takže to je len na moju, moju obranu v tejto chvíli. (Prerušenie vystúpenia predsedajúcim.)
Laššáková, Jana, poslankyňa NR SR (2011-09-13):
Ďakujem pekne za slovo. Ja by som ťa, pani poslankyňa, len chcela doplniť, a to o jednu vec, že pokiaľ si spomínam, skoro na každej schôdzi rokujeme o novele vysokoškolského zákona. Ja si myslím, že to vôbec nie je dobrý signál a zvlášť tieto novely, či už školských zákonov, alebo vysokoškolského zákona, predkladajú poslanci Národnej rady, a to absolútne nesvedčí o nejakej profesionalite a o stabilite právneho poriadku. Predsa vysokoškolský zákon je vysokoškolský kódex a nemyslím si, že je dobré, keď každú chvíľu do neho vstupujeme čiastkovými novelami. Treba sa naozaj zamyslieť a spraviť nejakú ucelenú koncepčnú novelu a nie takými čiastočnými novelami, keď zistíme, že je nejaký problém, to snažíme sa riešiť a odstraňovať. Sme právny štát a stabilita právneho poriadku by nám mala ležať na srdci. Ďakujem pekne.
Paška, Pavol, predseda NR SR (2012-10-16):
Hlasujeme o bodoch 1 až 15 spoločnej správy. Odporúčanie je schváliť. (Hlasovanie.) 139 prítomných, 108 za, 31 sa zdržalo. Body zo spoločnej správy sme schválili.
Hrušovský, Pavol, podpredseda NR SR (2010-10-14):
Ďakujem, pán predseda. Vás prosím, aby ste zaujali miesto pre spravodajcov. Otváram rozpravu o tomto bode programu. Chcem informovať, že písomne sa do rozpravy prihlásil pán poslanec Raši, ktorému udeľujem týmto aj slovo. Nech sa páči, pán poslanec.
Gál, Gábor, poslanec NR SR (2015-12-04):
Ďakujem za slovo. Vážená pani kolegyňa Žitňanská, chcem povedať dve veci. Jedna vec, že konečne si sa držala striktne témy. Lebo chcem upozorniť aj kolegov poslancov, že budeme mať aj ďalšiu rozpravu a tá rozprava sa bude týkať nie ústavy, ale toho balíka zákonov, čiže aby sme nemiešali tieto dve rozpravy. Nie je zlúčená rozprava, nie je zlúčená rozprava. Čiže aby sme sa teda striktne držali ústavy. A druhá vec, ktorú chcem povedať, je, že mne sa zdá, ako by sme začínali ten boj s terorizmom až teraz, keď nadobudne právoplatnosť zmena ústavy a zmena balíku zákonov. Čo sme potom robili doteraz? Nie. Boj s terorizmom už máme tu dlho, akurát sa vyskytlo, že niečo nie je, máme ešte dotiahnuť do víťazného konca, ale to je tiež blbosť. Nie. My tu riešime marketingové veci. Chvalabohu, pre šťastie vlády, že tam aspoň niečo z toho je možné využiť na boj proti terorizmu. Aj v tejto ústavnej zmene, že, áno, bude asi lepšie, keď polícia v prípade teroristov bude mať ešte o pár hodín viac na to, aby vedela prelustrovať podozrivých ľudí. Ale doteraz to nerobila? Alebo doteraz ten čas nebol dostatočný?
Kvorka, Ján, poslanec NR SR (2017-12-06):
Ďakujem pekne za slovo, pani predsedajúca. No, ja si myslím, že treba si zachovať chladnú hlavu, a to chcem povedať v prvom rade o kolegovi Pčolinskom, pretože oslovenie na poslanca Blahu, keby bolo na mňa, tak vám poviem, že asi by som išiel neskoro spať, kým by som tohto človeka niekde nestretol. Pretože nemôže si dovoliť hovoriť na verejnosti niečo také, aké povedal. Ale teraz vrátim sa k pánovi poslancovi Krajniakovi. Pán poslanec, vy ste tu hovorili o veciach, ktoré nemajú v podstate s ministrom Kaliňákom nič spoločné. Čo má minister Kaliňák s NDS-kou a tak ďalej a tak ďalej, všetko čo ste tuná pomenovali. Viete, urobili ste tu rozbor určitý, ktorý sa týka dôveryhodnosti ministerstva, vlády a tak ďalej. Áno, samozrejme, máme na to každý právo. Ja nehovorím, že nie, ale, viete, ak ja chcem robiť voľajakýsi rozbor, no tak v prvom rade nesmieme mať vo verejnom živote, a to myslím v prvom rade na kolegov, ktorí sedia po mojej ľavici, aby som v priamom prenose navádzal ľudí, od ktorých tá dôveryhodnosť sa získava, na nepravdu, na lži a neskutočné veci. Konkrétny prípad uvediem na tom, čoho ste sa chytil, o čom ste hovorili. Klientske centrá. Minister Kaliňák bol u nás konkrétne v Martine obvinený, že zakúpila sa pre klientske centrum budova v určitej hodnote, čo nie je absolútna pravda. Je to lož, ktorá bola vyslovená z úst poslanca Matovič. Práve naopak, keď by sme si zrátali položky sumy, ktoré boli dané, a to, čo vyrokovalo ministerstvo vnútra, jedná sa o 2 mil. euro, ktoré sa v podstate ochránili.
Kotleba, Marian, poslanec NR SR (2021-04-01):
Dajte si xanax... (Reakcia z pléna.)
Grendel, Gábor, podpredseda NR SR (2022-03-30):
V rozprave teraz vystúpi ako poverený člen poslaneckého klubu Ľudovej strany Naše Slovensko pán poslanec Marian Kotleba, pripraví sa pani poslankyňa Denisa Saková. (Striedanie predsedajúcich.)
A. Belousovová, podpredsedníčka NR SR: (2008-10-21):
Slovo má pani poslankyňa Tóthová.
Budaj, Ján, poslanec NR SR (2019-02-08):
No veď v tomto si, pán kolega, rozumieme. Ide o to, s čím tí bývalí politici na Ústavný súd idú, že či tam odchádzajú odísť z politiky, alebo či tam odchádzajú osedlať si a zapriahnuť Ústavný súd do svojej politiky. To je poznámka k tomu, čo ste povedali. No škoda, že ste nedopovedali, že či by ste volili Mikuláša Dzurindu na Ústavný súd, lebo dobre rozumiete, že tento príklad nebol uvedený človekom, ktorý by nevedel, že Mikuláš Dzurinda nemá 15 rokov právnickej praxe.
Grendel, Gábor, podpredseda NR SR (2020-09-29):
Ďalšie procedurálne návrhy nie sú. Prejdeme teraz k návrhu na voľbu dvoch podpredsedov Najvyššieho kontrolného úradu Slovenskej republiky, návrh má parlamentnú tlač 240. Dávam slovo predsedovi výboru pre financie a rozpočet, pánovi poslancovi Viskupičovi, aby informoval Národnú radu o výsledku prerokovania návrhu vo výbore. (Rokovanie o návrhu na voľbu dvoch podpredsedov Najvyššieho kontrolného úradu Slovenskej republiky , tlač 240.)
Laššáková, Jana, podpredsedníčka NR SR (2014-02-12):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky dvoch pánov poslancov. Obidvaja sú členovia klubu OĽaNO, a to pán poslanec a predseda výboru Mikuláš Huba a pán poslanec Martin Fecko. Nech sa páči, pán poslanec Huba, máte slovo.
Poliačik, Martin, poslanec NR SR (2014-06-11):
Áno, Janka, vlastne tam som začínal s tou štatistikou, to máme 36 %, tam tie zahŕňajú aj tie formy zneužívania, ktoré si spomínala, a 7 % detí podľa tej štatistiky bolo predmetom sexuálneho zneužívania. A, áno, zrejme je to iba baseline, zrejme je to proste základ, základná čiara, ktorá sa dá identifikovať štatisticky, a je možné, že realita je na tom ešte horšie. A treba povedať, že zhodou okolností práve za Braňa príde do parlamentu nová poslankyňa, ktorá nám veľmi môže pomôcť v tejto otázke, lebo celý život pracovala v téme, vlastne o pomoci obetiam násilia, ja sa osobne celkom teším na tú spoluprácu, a je možné, že podobných návrhov zákonov, ktoré sa práve budú zaoberať pomocou obetiam násilia, tu pribudne a budeme mať o tom možnosť ešte rozprávať. A nemôžem si pomôcť, ale presne v súvislosti s tou vetou, ktorú si povedala, že najčastejším prostredím, kde k tomuto násiliu dochádza, je rodina, som si spomenul na poslednú novelu ústavy, ale nebudem kaziť úplne túto diskusiu, tak to nechám len v – pán Brocka okamžite dvihol hlavu. Nepôjdem ďalej v tejto téme, nechám to tak, budeme sa venovať len veci. Ďakujem.
Hrnčiar, Andrej, podpredseda NR SR (2017-02-02):
Ďakujem. Pýtam sa, či chce niekto zaujať stanovisko? Navrhovateľka, spravodajca? Nie. Prerušujem rokovanie o tomto bode programu. Nasleduje druhé čítanie o návrhu poslankyne Národnej rady Slovenskej republiky Evy Smolíkovej na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a o zmene a doplnení niektorých zákonov v znení neskorších predpisov . Návrh zákona je uverejnený ako tlač 294. Spoločná správa výborov má tlač 294a. Nech sa páči, pani poslankyňa, máte slovo.
Jurinová, Erika, podpredsedníčka NR SR (2015-11-24):
Ďakujem pekne. Na vaše vystúpenie sú dve faktické poznámky. Uzatváram možnosť prihlásiť sa s faktickými. Nech sa páči, pán poslanec Bastrnák.
Kollár, Boris, predseda NR SR (2020-04-03):
Ďakujem. Opakujem, vyhlasujem prestávku na rokovanie výborov minimálne 45 minút alebo do skončenia výborov. Ďakujem. (Štyridsaťpäťminútová prestávka.) (Po prestávke.)
Košútová, Magda, poslankyňa NR SR (2013-10-22):
Ďakujem pekne. Pán predseda, dajte, prosím, hlasovať o vládnom návrhu ako celku s návrhom gestorského výboru uvedený návrh s prijatými pripomienkami schváliť.
P. Paška, predseda NR SR: (2007-10-26):
Ako o prvom budeme hlasovať v druhom čítaní o návrhu poslancov Národnej rady Slovenskej republiky Jána Slotu, Anny Belousovovej, Rafaela Rafaja a Rudolfa Pučíka na vydanie zákona o zásluhách Andreja Hlinku o štátotvorný slovenský národ a o Slovenskú republiku (tlač 396). Poprosím pána poslanca Minárika, aby ako spoločný spravodajca uvádzal návrh hlasovania.
Baránik, Alojz, poslanec NR SR (2016-06-22):
Ďakujem. Mám, mám interpeláciu na pani ministerku spravodlivosti Žitňanskú. Vážená pani ministerka, je zjavné, že prokuratúra vedená osobou previazanou na predsedu vlády nekoná vôbec z vlastnej iniciatívy ohľadom podozrení z vážnej trestnej činnosti ministrov a iných vedúcich ústredných orgánov. Desiatky trestných oznámení na verejných činiteľov vo vysokom postavení sú prokuratúrou zametávané pod koberec. Naopak, prokuratúra bežne stíha oznamovateľov takýchto trestných činov a tým ich vlastne perzekvuje. Keďže rozsah povinností prokuratúry a jej postavenie výlučne v konečnej rozhodovacej právomoci v otázkach vedenia trestného konania sú dané nie ústavou, ale zákonom, aké zákonné opatrenia pripravujete na to, aby prokuratúra reálne fungovala nie ako právna ochranka v trestnej činnosti verejných činiteľov, ale ako zástupca štátu konajúci vo verejnom záujme? Ďakujem.
Kalivoda, Peter, poslanec NR SR (2024-09-10):
Ďakujem pekne, pán predsedajúci. Pán kolega Spišiak, ja som vás počúval veľmi pozorne a ja normálne neviem, že či vás, či ste pána ministra chválili, alebo či ste ho kritizovali, alebo chvíľku ste ho chválili, chvíľku ste kritizovali aj tie opatrenia, ktoré robí, ale pre mňa v každom prípade je dôležité, že vôbec pán minister po svojom nástupe do funkcie začal nejaké opatrenia na stabilizáciu Policajného zboru, ktorý bol po predchádzajúcich rokoch naozaj vážne destabilizovaný. A tak ako spomínal aj kolega, myslím si, že to bolo od roku 2020 ročne okolo 1 500 policajtov, ktorí odchádzali do civilu. A ja preto len vítam tie opatrenia, ktoré pán minister od svojho nástupu začal robiť, či už to bolo, bolo, myslím, tých 500 eur príplatok, ktorý dostali všetci policajti v apríli, a potom aj ďalšie teda odmeny, ktoré, ktoré postupne, postupne dostávali. No a teda aj tie ostatné opatrenia, ktoré pripravuje, či už je to príspevok na bývanie a teda náborový príspevok a príspevok na udržanie, to už ani nehovorím. Veď ja si myslím, že každý vidí, že tí policajti robia fakt vážnu, ťažkú prácu a to ohodnotenie nie je také, aké by malo byť. A každá, každé euro, ktoré títo policajti dostanú, je pre nich len dobre. A navyše by sme to mali podporovať v kontexte aj toho, čo sa deje posledné týždne, čo vidíme teda od tých bombových hrozieb a od toho, čo nejakí blázni tu rozširujú a kedy teda tá polícia naozaj je v absolútnej permanencii a tí policajti robia teda maximum, čo môžu. Čiže ja to podporujem, chválim ministra a jeho aparát za tieto, za tieto návrhy a ja by som možno očakával aj vás ako policaj... ako bývalého príslušníka Policajného zboru, že tieto návrhy podporíte. Ďakujem pekne.
Herák, Ján, poslanec NR SR (2021-02-05):
Ďakujem pekne, pán podpredseda. No, ja by som sa chcel vyjadriť k Jožkovi. Ja Jožka Pročka poznám naozaj roky, skutočne ho poznám roky, mali sme možnosť aj spolupracovať a ja si naozaj na Jožovi veľmi vážim, že je otvorený, úprimný aj keď to možno povie istým spôsobom, tým jeho arogantným štýlom, ale nemá, nemá absolútne problém to povedať do očí. A dokonca tá jeho rozprava ešte mala aj taký ten povzbudivý, dokonca dokázal tu mnohých z nás aj rozveseliť. Ale čo chcem podčiarknuť a naozaj chcem podčiarknuť zodpovedne, že nikto z koalície ani jeden z poslancov nebol dohodnutý alebo, resp. že to nebolo ušité, že nám niekto drží ruky a že nám niekto káže, musíte zvoliť tohto a tohto za špeciálneho prokurátora. Bolo to verejné vypočúvanie, bolo to transparentné, ako som sa zmienil aj u pána teda poslanca Blahu. Áno a evidentne sa opozícia naozaj bojí, pretože asi ten strach, ktorý potom po tom vymenovaní príde, bude mať svoje opodstatnenie. Čiže rád by som podčiarkol ešte raz, že nikto, skutočne nikto nám tu nekáže, koho my máme odsúhlasiť nejakým tlačidlom. Je to na každom z nás podľa vlastného vedomia a svedomia. Čiže ešte raz, Jožko, ďakujem ti za distingvovaný prejav a som veľmi rád, Jožo, že si do politiky prišiel hájiť skutočne záujem nás všetkých občanov, lebo ťa roky poznám a za to si ťa naozaj veľmi vážim. Ďakujem.
Grendel, Gábor, podpredseda NR SR (2021-05-13):
Pani poslankyňa Žitňanská.
Danko, Andrej, podpredseda NR SR (2024-01-09):
Pán poslanec Šmilňák.
Baláž, Vladimír, poslanec NR SR (2020-10-13):
Ďakujem. No ak som tomu dobre celkom rozumel, tak v zásade ste, no dobre, na mojej strane, dobre. Venovali ste sa troška aj zákonu, takže využijem to, že budem na vás reagovať, hoci to nebolo celkom o skrátenom legislatívnom postupe. Áno, je to presne tak, ten zákon je proste, jednoducho zlý, zlý, zlý. To je ten problém celý, čert ber ešte celé skrátené konanie. Dobre, bude sa robiť skrátené konanie, keby to bolo tak, ako to spomenula pani ministerka vo svojom príhovore, že sa upravia tie, tie náležitosti, ktoré má Úrad verejného zdravotníctva, čert to ber. Ale ten zákon je proste zlý, manipulatívny, ohrozuje základné ľudské práva a slobody, veď si to uvedomte, jednoducho si to uvedomte! Pozrite sa na to ešte lepšie, nedá sa napraviť behom nejakej jednej noci, nedá sa. Zákon je kompletne zlý a všetko to, čo teraz treba urobiť, to súčasná legislatíva umožňuje, aby sa urobilo. To neni tak, že nám niečo hrozí, ak tento zákon neprijmeme, tak sa tu všetci zbláznime, to proste nie je pravda, netreba si klamať.
Tomáš, Erik, poslanec NR SR (2022-02-11):
No, Miloš, ja si ťa osobne vážim a veď sme aj susedia v parlamente napriek tomu, že sme z odlišných strán. Ale keď ti pripadá veta chodiť po kanáloch ako potkan slušná, tak potom ja mám mieru, ako mienku o slušnosti niekde inde. Ale hlavne si to povedal v kontexte takom, že ja som vlastne nejakým spôsobom podviedol občanov, lebo som nehlasoval za zníženie kvóra na 30 %, čo je totálna hlúposť. Nikoho som nepodviedol, pretože opakujem, tak ako vtedy, ani teraz nesúhlasím ani nežiadam zníženie kvóra z 50 na 30 %, pretože si myslím, že najmä v prípade referenda o predčasných voľbách by to kvórum malo byť minimálne 50 %, aby to malo nejakú váhu. To je hádam jasné. Ten, kto chcel znižovať ako opozičný politik kvórum, bol Matovič, trikrát, a teraz mlčí. Však to je pravda, hovorím fakty. A po druhé, vieš, zdá sa mi, že tá hra s tou retroaktivitou, však v druhom čítaní to môžme zmeniť, je hrozne perfídna z vašej strany. Vieš prečo? Pretože ty dobre, Miloš, vieš, že pri názore koalície ten zákon neprejde do druhého čítania, takže vy sa len takto chcete obhájiť pred verejnosťou. Ale tvoj Boris Kollár, Miloš, sľuboval v júli tým voličom, resp. občanom referendum teraz, v tomto volebnom období. Hovoril v septembri, v októbri, v novembri a vy to dobre viete a len preto, lebo ste, prepáčte za výraz, pokakaní z toho Matoviča, sa bojíte dať ten termín teraz vo volebnom období. V úvodzovkách. Preto to robíte a mne je to hrozne ľúto, ak ten Boris Kollár raz sľúbil, tak radšej mal byť ticho, nemal hovoriť nič. Mal povedať, že rešpektujem nález Ústavného súdu, ale ak to raz sľúbil týmto ľuďom teraz, tým 600-tisíc ľuďom a tým 63 % ľudí, ktorí si to želajú, mal to urobiť teraz. Vieš dobre, že v druhom čítaní ten zákon nebude a o retroaktivite sa už nebudeme môcť baviť. Veľmi dobre to vieš a to mi je ľúto.
Kotleba, Marian, poslanec NR SR (2018-02-09):
Ďakujem za slovo. Pán minister, ja som si vypočul vaše vystúpenie skoro celé. Musím povedať, že teda na rozdiel od vášho predsedu kapitána Danka, to bolo naozaj k veci a nekonfrontačným tónom, si myslím, aj celá tá vec, ale však poznáme sa už aj z výboru. Na druhej strane ale si dovolím pripomenúť, pamätnú vetu predsedu výboru pre obranu a bezpečnosť poslanca Hrnka, ktorý vám povedal do očí na výbore, že: pán minister, pamätajte, koho ste nominantom. To si spomínate určite na to, kolegovia z výboru tak isto. Ja by som mal iba jednu vecnú otázku na vás, pán minister. Uznesením vlády Slovenskej republiky č. 537 z 15. 11. 2017, na ktorý ste sa aj vy viackrát vo svojom vystúpení odvolávali, bol schválený návrh realizácie dodávok bojových vozidiel 8 x 8 a 4 x 4 a vláda zobrala na vedomie realizáciu projektu medzi slovenským a fínskym ministerstvom obrany. A moja otázka znie, pán minister, že, možno potom v reakcii, že prečo ministerstvo obrany podpísalo toto memorandom spolupráce s fínskou stranou už v júli 2017. To znamená tri, štyri mesiace pred tým, ako to bolo schválené uznesením vlády Slovenskej republiky. Že či to nemalo byť opačne, že v čom, ako by ste zdôvodnili, alebo v čom môže byť to, že to poradie bolo opačné. Lebo tu naozaj prichádza taký možno, také podozrenie z toho, že aká je tá transparentnosť a kde je uznesenie vlády a kde je rozhodnutie ministerstva. To je z moje strany zatiaľ všetko, ďakujem pekne.
Laššáková, Jana, podpredsedníčka NR SR (2015-04-23):
Ďakujem pekne, pán minister. V poradí desiatu otázku položil opäť pán poslanec Miroslav Kadúc ministrovi spravodlivosti Slovenskej republiky Tomášovi Borecovi a otázka znie: „Cítite politickú zodpovednosť za oneskorenú, respektíve žiadnu legislatívnu reakciu vo vzťahu k situácii vzniknutej pri kauze Váhostav?“ Poprosím vás o odpoveď, pán minister, ako aj o oznámenie ukončenia odpovede. Nech sa páči.
J. Podmanický, poslanec: (2007-06-26):
Pán poslanec Slafkovský, povedali ste množstvo neprávd. Konkrétne o schvaľovaní zmien rozpočtu. Veď vy sám ste hlasovali za to, aby Národná rada požiadala vládu predložiť návrh novely zákona o samosprávnych krajoch, v ktorom budú presnejšie vymedzené kompetencie zastupiteľstva a predsedu pri schvaľovaní zmien v rozpočte samosprávneho kraja. Vy sám ste, pán poslanec, hlasovali za toto a teraz to kritizujete. Ďalej čo sa týka vášho kritizovania trojpätinového veta, teda sistačného práva župana alebo starostu, pán poslanec, aj vy ste pôsobili ako primátor. Vtedy bolo namieste, aby ste sa cez vládnu stranu, ktorá teda je vaša materská strana, vtedy vládna strana, aby ste vtedy vyzvali poslancov, aby teda zúžili vašu pozíciu v Liptovskom Mikuláši. Mohli ste vy vtedy navrhnúť, aby veto bolo, aj primátora Liptovského Mikuláša, len v nadpolovičnej väčšine všetkých poslancov. A, pán poslanec, ešte taká tretia myšlienka vzhľadom na krátkosť času, povedali ste, že odoberáme občanom právo vyjadrovať sa k návrhu všeobecne záväzného nariadenia. Pán poslanec, to musíte aj vy zo svojej praxe vedieť, občan, ktorý má záujem, tak tomu stačí bohato 15-dňová lehota, aby sa vyjadril k niečomu. A občan, ktorý nemá záujem, môžeme mu dať 2-ročnú lehotu a nevyužije ju. Ďakujem pekne.
Kočiš, Eduard, poslanec NR SR (2021-09-22):
Ďakujem pekne za slovo, pán predsedajúci. Pán kolega Taraba, ďakujem za príspevok v tejto rozprave. No, stala sa tu takáto vec, ktorá, ktorú som úprimne nečakal a už vôbec som to nečakal od kolegyni Hatrákovej, ktorú naozaj považujem za naozaj inteligentnú a odborne zdatnú ženu (potlesk) a v žiadnom prípade by som nedával na nejakú, ako nejakú chybu to, že v našom návrhu zákona nie je nejakým spôsobom extra precizovaný vzťah rodičov na právo extra výchovy svojich detí. Tento náš návrh zákona je najmä zákonom ochranným. To už tu bolo viackrát spomenuté a viackrát povedané. Čiže najprv chceme chrániť deti pred všetkým zlým, čo ich naozaj môže stretnúť, čo ich môže postihnúť, a v žiadnom prípade nechceme, aby táto téma zostala otvorená alebo nejako zastrčená niekde v úzadí alebo niekde pri stene. A naozaj chcem tiež apelovať na kolegyňu Hatrákovú, aby stiahla tento svoj príspevok v tejto debate, tento svoj bod programu, pretože podľa všetkých indícií, ktoré máme na základe konzultácií s kolegami aj z opozície, aj z koalície, tento náš návrh zákona má reálnu šancu prejsť do druhého čítania. Čiže ja naozaj nechcem, aby na vás ukazovali prstom, že vy ste tá zlá, ktorá tomu všetkému zabránila. Čiže ja vás naozaj chcem veľmi pekne poprosiť, ak tento návrh zákona vieme vyprecizovať do bodu, kedy by vám to naozaj vyhovovalo, naozaj to vieme urobiť pozmeňujúcim návrhom zákona, ak to prejde do druhého čítania. To je celé, len, prosím vás pekne, neničte to, o čo naozaj sa snažíme. Ďakujem.
Bugár, Béla, podpredseda NR SR (2017-06-19):
Na vystúpenie pána poslanca s faktickou pán poslanec Baránik, nech sa páči.
Jarjabek, Dušan, poslanec NR SR (2017-03-29):
Ďakujem pekne. Už vlastne, pán podpredseda, ste odpovedali na to, čo som chcel povedať ja. V tom rokovacom poriadku je to napísané takto, ako to je, čiže nikto neporušil rokovací poriadok. Prosím vás pekne, pozrite sa na to! Mali sme možnosť pri novom rokovacom poriadku si to všimnúť a všetci sme na to zabudli, že tento (reakcia z pléna), že... Nie ako, no. Všetci sme o tom vedeli preto, lebo takýto prípad už sa raz stal, sme ho tuná riešili. Všetci sme na to zabudli,. Priznajme si to, že v rokovacom poriadku sme tento problém mohli riešiť, ale neriešili sme ho. Tak ako v tejto chvíli nehádžme vinu a špinu takýmto spôsobom na seba a už vôbec nie na podpredsedu Národnej rady. Ďakujem pekne.
Hrnčiar, Andrej, podpredseda NR SR (2019-09-24):
Pán poslanec Kotleba.
P. Paška, predseda NR SR: (2008-05-22):
Tento bod sme schválili.
P. Paška, predseda NR SR: (2009-02-03):
A budeme pokračovať prvým čítaním o vládnom návrhu zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov a o zmene a doplnení niektorých zákonov , je to tlač 934. Návrh na pridelenie na prerokovanie výborom je v rozhodnutí č. 954. Pán minister, poprosím vás, aby ste uviedli vládny návrh.
Antal, Peter, poslanec NR SR (2019-04-05):
Ďakujem pekne. Pán poslanec Ivan, mrzí ma, že polovica vášho vystúpenia boli všeobecné reči o tom, ako je tu to zlé, ono zlé. A to je zlé za 30 rokov, toto, čo ste zhrnuli. A s týmto ako určite s vami súhlasí každý, čo tu sedí. Minister Érsek tu je dva a pol roka na stoličke a veľmi dobre vy viete, v akej, v akej pozícii alebo v akej kondícii prevzal ministerstvo s pripravenosťou ciest a tak ďalej. Verejné obstarávanie, ktoré ste kritizovali, že dlho trvajú a proste už sa to malo začať a stavať a tak ďalej. Áno, súhlas, trvajú dlho, lebo máme taký zákon o verejnom obstarávaní, lebo použili multikritériá na výber dodávateľa a nešli takým tým jednoduchým spôsobom, najlacnejší berie a potom to dopadne ako Višňové, dopadne ako, ako, ako VÁHOSTAV a tak ďalej. Áno, ak chcete spraviť poriadne verejné obstarávanie, tak skutočne to bude aj dlhšie trvať. Mal som pocit, že ste aj kritizovali žltý FIDIC, ktorý, ktorý sa používa, a sa čudujem, lebo stavební inžinieri dlhodobo požadovali používanie žltého FIDIC-u a konečne sa uplatnil v našom, v našom, na našich stavbách, ale sú to vlastne medzinárodné zmluvné štandardy používané na takéto, na takúto stavebnú infraštruktúru. Kritizujete železnice pod vedením pána Érseka. Pán Érsek zavádza nové vlakové spojenia. Kritizujete cesty I. triedy. Najviac za neho ide zatiaľ peňazí do ciest, do ciest I. triedy. Odstúpenie od zmluvy Višňové. To, čo ste čítali o žltom FIDIC-u a odstúpení, je všetko pravda, keď by sme nešli cez eurofondy. A dobre viete, že sme limitovaní deadline na vyčerpanie fondov, keby išiel odstúpením, tak jednoducho sa to nedá stihnúť, pretože by to nebolo... (Prerušenie vystúpenia časomerom.)
P. Hrušovský, predseda NR SR: (2003-11-04):
(Hlasovanie.) 136 prítomných, 131 za návrh, 5 sa zdržalo. Body zo spoločnej správy 2 až 13 sme schválili. Ďalej, pán poslanec. L. Ladányi, poslanec: Pán predseda, prosím, dajte hlasovať o pozmeňujúcom návrhu pána poslanca Bódyho.
Laššáková, Jana, podpredsedníčka NR SR (2014-11-08):
Pán poslanec Blaha.
P. Paška, predseda NR SR: (2007-12-04):
(Hlasovanie.) 144 prítomných, 60 za, 73 proti, 11 sa zdržalo. Návrh sme neprijali.
Jurinová, Erika, podpredsedníčka NR SR (2014-11-10):
Prosím vás, dve minúty, ak by ste mohli pánovi poslancovi Mihálovi dať. Máte, pán poslanec, hotovo. (Ruch v sále.)
D. Lipšic, podpredseda vlády a minister spravodlivosti SR: (2004-09-09):
Ono ich bolo prijatých 40 spoločne, 3 boli v pláne legislatívnych úloh a 37 bolo prijatých nad rámec plánu legislatívnych úloh. No ale tých 37 bolo, takmer všetky sú v prílohe uvedené, z rezortu pôdohospodárstva, jednoducho preto, že mnohé aproximujúce smernice, ktoré Rada ministrov pôdohospodárstva prijíma, tých je strašne veľa, to znamená, tie sa nedajú vopred predvídať v pláne legislatívnych úloh, lebo Rada ministrov sedí každý mesiac a schvaľuje nové smernice, ktoré je potrebné transponovať práve cez aproximačné nariadenia. To znamená, nespomínam si, že by vláda z dôvodu, ktorý spomínate, sa rozhodla upraviť niektoré návrhy nie podzákonným predpisom, ale zákonným predpisom. Samozrejme, vždy, keď rokujeme o aproximačných nariadeniach vlády, držíme sa textu novely ústavy, ale tiež zákona o podmienkach vydávania aproximačných nariadení vlády. Ja zatiaľ tam nejaký vážny ústavný problém nevidím. A pokiaľ by existoval, zrejme by ho musel v konkrétnom prípade posúdiť Ústavný súd.
Susko, Boris, minister spravodlivosti SR (2024-02-27):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov. Cieľom predkladaného návrhu zákona je, aby v prípade trestných činov podľa prvej hlavy, druhej, tretej a deviatej hlavy osobitnej časti Trestného zákona, to znamená trestných činov proti životu a zdraviu, trestných činov proti slobode a ľudskej dôstojnosti, trestných činov proti rodine a mládeži a trestných činov proti iným právam a slobodám, zostala zachovaná doterajšia právna úprava zániku trestnosti v dôsledku premlčania. Navrhuje sa, aby zákon nadobudol účinnosť 15. marca 2024, to znamená k rovnakému dátumu, ku ktorému má nadobudnúť účinnosť zákon z 8. februára 2024, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňajú niektoré zákony, pôvodne ako tlač 106. Formálnoprávne sa tak zamedzí tomu, aby nastalo premlčanie trestného stíhania v prípade plynúcich premlčacích dôb vymedzených trestných činov, resp. zamedzí sa tak skráteniu premlčacej doby v prípade týchto trestných činov do budúcna. Návrh zákona nebude mať vplyv na rozpočet verejnej správy, na informatizáciu spoločnosti, na procesy služieb verejnej správy ani vplyv na občana. Návrh zákona nemá sociálne vplyvy ani vplyv na podnikateľské prostredie či životné prostredie, ani vplyv na manželstvo, rodičovstvo a rodinu. Ďakujem pekne za pozornosť.
Jahnátek, Ľubomír, minister pôdohospodárstva a rozvoja vidieka SR (2013-02-06):
Poslednú vetu. To označenie nedostane len ten výrobok, ktorý spĺňa tie kritériá, ale zároveň musí mať aj príslušnú kvalitu, ktorú deklaruje v svojom technologickom predpise. Skončil som. (Potlesk.)
Danko, Andrej, predseda NR SR (2016-10-25):
Ďakujeme, pani poslankyňa. Do rozpravy sa prihlásil pán poslanec Marek Krajčí. Pripraví sa pán poslanec Ján Budaj.
Laššáková, Jana, podpredsedníčka NR SR (2013-11-27):
Na vystúpenie pána poslanca s faktickou poznámkou pán poslanec Kaník. Končím možnosť prihlásiť sa s faktickými poznámkami. Nech sa páči, pán poslanec.
Hrušovský, Pavol, predseda NR SR (2012-02-29):
Pán poslanec Solymos.
Hrnčiar, Andrej, podpredseda NR SR (2017-06-15):
Pán poslanec Farkašovský.
Paška, Pavol, poslanec NR SR (2011-02-03):
Ďakujem pekne. Vážený pán predseda, dámy a páni, dovoľte aby som vás informoval o výsledku rokovania klubu SMER – sociálna demokracia pred hlasovaním. Chcem vás informovať, že klub nebude hlasovať za návrh výboru pre európske záležitosti na vydanie ústavného zákona. Dámy a páni, sedem mesiacov tejto vlády neuveriteľným spôsobom poškodilo obraz Slovenska v Európskej únii a vaša miera (ruch v rokovacej sále), a vaša miera euroskepticizmu, ktorých prejavy vidíme, či sa týka pomoci Grécku, solidarity eurovalu, dosiahla neuveriteľnú mieru. Tým druhým dôvodom, prečo nie sme ochotní vás podporiť je aj to, že napriek tomu, že vás sedem mesiacov upozorňujeme, že nemáte ústavnú väčšinu, a že, ak chcete prijímať ústavné zákony, potrebujete korektný dialóg s opozíciou čo sa neudialo už niekoľkokrát, nebudeme za tento návrh hlasovať. Nebudete nás tu dehonestovať, urážať a myslieť si, že budeme ako pajáci zdvíhať (potlesk) hlasy a dávať vám hlasy na vaše ústavné zákony. Ďakujem. (Potlesk.)
Laššáková, Jana, podpredsedníčka NR SR (2012-10-26):
Teraz dávam slovo spoločnému spravodajcovi z výboru pre kultúru a médiá, poslancovi Pavlovi Abrhanovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Hrnčiar, Andrej, podpredseda NR SR (2019-06-27):
Vyhlasujem všeobecnú rozpravu za skončenú a prerušujem rokovanie o tomto bode programu. Pokračujeme v prerušenom rokovaní v druhom čítaní o návrhu poslancov Evy Smolíkovej, Ľubomíra Petráka a Pétera Vöröša na vydanie zákona, ktorým sa mení a dopĺňa školský zákon, tlač 1468. Prosím poslankyňu Evu Smolíkovú, aby zaujala miesto určené pre navrhovateľov, a spoločného spravodajcu z výboru pre vzdelávanie, vedu, mládež a šport poslanca Ladislava Balódiho, aby zaujal miesto určené pre spravodajcov. (Reakcia z pléna.) Pán poslanec Balódi je na ceste, nech sa páči, pán; ide z klubu. Pán poslanec Petrák, ste v rozprave. Potom bude nasledovať pán poslanec Branislav Gröhling za klub SaS. [Pokračovanie rokovania o návrhu poslancov Národnej rady Slovenskej republiky Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1468.]
Laurenčík, Milan, podpredseda NR SR (2020-09-29):
Pán poslanec Alino Baránik.
Blanár, Juraj, podpredseda NR SR (2022-11-08):
Nech sa páči, prezentujme sa a hlasujme. (Hlasovanie.) Prítomných 137 poslancov, za hlasovalo 81, proti boli 7, zdržali sa 49, hlasovali všetci. Konštatujem, že sme postúpili tento návrh do tretieho čítania . Otváram rozpravu. Kto sa hlási do rozpravy? Ak nikto, uzatváram rozpravu. A poprosím, pani spravodajkyňa, aby ste ohlásili záverečné hlasovanie.
Blanár, Juraj, podpredseda NR SR (2023-05-03):
Jedna faktická poznámka. Pani poslankyňa Bittó Cigániková chce na vás reagovať.
P. Hrušovský, predseda NR SR: (2005-02-03):
(Hlasovanie.) 138 prítomných, 137 za návrh, 1 sa zdržal. Návrh sme schválili. Teraz prosím pána poslanca Brocku, predsedu výboru pre sociálne veci a bývanie, aby z poverenia výboru predniesol návrhy hlasovaní k prerokúvanému vládnemu návrhu zákona o sociálnoprávnej ochrane detí a o sociálnej kuratele a o zmene a doplnení niektorých zákonov . Návrh prerokúvame ako tlač 1004. Nech sa páči, pán poslanec.
Šimečka, Michal, podpredseda NR SR (2024-02-09):
Ďakujem veľmi pekne. A vyhlasujem týmto všeobecnú rozpravu za skončenú. A chcem sa spýtať, či chce k nej zaujať stanovisko navrhovateľ. Je tomu tak. Prosím, pán minister, máte slovo.
Šimečka, Michal, podpredseda NR SR (2024-02-09):
Ďakujem, ďakujem veľmi pekne a dávam slovo spoločnému spravodajcovi z výboru pre zdravotníctvo pánovi poslancovi Petrovi Slyškovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Prosím, pán spravodajca.
Paška, Pavol, predseda NR SR (2013-10-29):
(Hlasovanie.) 137 prítomných, 128 bolo proti, 8 sa zdržali, 1 nehlasoval. Tento bod sme neschválili.
Vančo, Branislav, poslanec NR SR (2023-11-23):
148. Ďakujem za slovo. Pán poslanec Gašpar, ako som predtým vo faktickej poznámke uviedol, Progresívne Slovensko nebolo súčasťou minulej vlády, ani nebolo nijakým spôsobom zapojené do týchto procesov a naozaj aj mojou osobou, ak môžem hovoriť za seba, je v mojom záujme naozaj čo najobjektívnejšie sa na všetko toto pozerať, pretože my naozaj nemáme žiadny, žiadny záujem v tom. Len ťažko sa mi verí vám, keď nahrávky, ktorými argumentujete, boli pravdepodobne získané nezákonne, navyše kriminalisticko-expertízny ústav skonštatoval, že boli zmanipulované. A čo sa týka toho právoplatného rozhodnutia krajského súdu, ono vždy takéto rozhodnutie je, má tú oveľa väčšiu váhu ako rozhodnutie generálneho prokurátora alebo Generálnej prokuratúry. A aj generálny prokurátor by mal rešpektovať konečné právoplatné rozhodnutie krajského súdu. Navyše v kontexte, v celom kontexte Generálna prokuratúra hrala negatívnu rolu v celej vojne v polícii a prispievala k eskalácii tejto vojny a bola na jednej strane podľa tých rozhodnutí, podľa rozhodnutí súdov, ako to ja, ako to ja vnímam. Ďakujem.
Leščáková, Viera, poslankyňa NR SR (2021-05-05):
Vážený pán predsedajúci, vážené panie poslankyne, vážení páni poslanci (ruch v sále, zaznievanie gongu), v rozprave vystúpili štyria poslanci. Pardon. Nikto nepodal žiadny procedurálny návrh. V súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom, pardon, v prvom čítaní.
Bittó Cigániková, Jana, poslankyňa NR SR (2023-11-21):
Nejde, ide. (Rečníčka reaguje na technické zvukové zariadenie.) Ďakujem pekne. Tomáš, budem hneď reagovať na teba, chcem len upozorniť všetkých, nie rovnako výrazne, lebo práve tá hnusná, zlá, odporná Dôvera, ktorej poistencom bol Igor Matovič trinásť rokov a vtedy mu to nevadilo, tak tá má vytvorené technické rezervy, a teda naozaj by to zlikvidovalo, vyslovene zlikvidovalo finančne Všeobecnú zdravotnú poisťovňu, čo by bol problém, a to by sme nechceli ani my. K veci. Peťo Stachura, ja rozumiem, že si bol štátny pána Krajčího a že sa ťa to osobne dotýka, ale považujem to z detské a nekorektné, veď rozprávať, že ja mám Lengvarského rada, alebo nemám rada, pre tvoju informáciu, ja som mala dobré vzťahy s Druckerom, Kálavskou, áno, aj s Lengvarským, Palkovičom, verím, že budem mať aj s pani Dolinkovou, nakoľko ju poznám už ako zástupkyňu Slovenskej lekárskej komory, Zväzu ambulantných poskytovateľov, ako človeka, ktorý počúva a zaujíma sa, tak, prosím vás, nechcite odo mňa, aby som teraz pľula síru, keď konečne jedna, jeden konštruktívny človek, ktorý sa vyzná v zdravotníctve, tu chce niečo urobiť. No tak čo spravím? Budem sa snažiť jej pomôcť, toto urobím. A k tomu celému by som povedala možno len toľko, že mám taký pocit, že, a teraz už môžem hrdo povedať, že my, čo sme denne pri lôžku pacienta, lebo teraz už aj ja som tá, ktorá chodí do tej nemocnice, dobrovoľne som si to vybrala, na súvislú prax idem práve k onkologickým pacientom na Národný onkologický ústav. Tak my tu hovoríme, tí, ktorí máme reálne skúsenosti z praxe, že to bude katastrofa pre pacientov, reálne. A je tu nejaká skupina politikov, ktorí si robia kampaň na tom, že všetci sú zlí a všetky, všetkých chceme zabiť a ublížiť a podobne, no ľudia nech si spravia názor, ja si ale myslím, že politika sa už viac nebude deliť úplne tak ako predtým, ale bude sa deliť na takú tú vecnú, a potom tú nenávistnú a skazu, a to si myslím, nechceme nikto.
Bugár, Béla, podpredseda NR SR (2016-10-26):
Ďakujem, pán navrhovateľ. Teraz dávam slovo spravodajcovi pánovi poslancovi Miroslavovi Ivanovi, ktorý je navrhnutý gestorským výborom pre hospodárske záležitosti. Nech sa páči.
Glváč, Martin, podpredseda NR SR (2018-09-20):
Ďakujem. Ďalšia v rozprave, pani, s ďalšou, pani poslankyňa Dubačová. Nech sa páči.
P. Hrušovský, podpredseda NR SR: (2002-04-11):
(Hlasovanie.) Prítomných je 120 poslancov, za 48, proti 52, zdržalo sa 20. Neschválili sme pripomienku pod bodom 12. A. Ivanko, poslanec: Hlasovať budeme o poslednej pripomienke pod bodom 13 informácie.
P. Hrušovský, predseda NR SR: (2005-12-15):
L. Polka, poslanec: Ďakujem pekne, pán predseda. Vážené kolegyne, kolegovia, dovoľte mi v mene posledných zvyškov pravých nezávislých poslancov (smiech) vám popriať, aby sa všetky krásne želania, ktoré sa tu spomenuli, s našou pomocou všetkým splnili. Ďakujem. (Smiech a potlesk.)
Kondrót, Maroš, poslanec NR SR (2013-01-29):
Dajte, prosím, hlasovať o druhom návrhu pána poslanca Přidala.
Grendel, Gábor, poslanec NR SR (2023-12-19):
Ďakujem za slovo, pán predsedajúci. Ďakujem, pani poslankyňa, za podrobný výklad k zriadeniu nového ministerstva cestovného ruchu a športu. Otvorili ste množstvo otázok, ktoré verejnosť má právo klásť a má právo dožadovať sa odpovedí, ale tie odpovede nejako neprichádzajú, nie sú obsiahnuté ani v dôvodovej správe k tomuto návrhu zákona a nikto z koalície nie je ochotný sa postaviť pred rečnícky pult, vystúpiť v rozprave, aby s ním bolo možné polemizovať, aby poslanci mali možnosť reagovať a vymieňať si s niekým z vládnej koalície argumenty. Prečo je tento zákon dôležitejší ako návrh štátneho rozpočtu? Prečo odmieta vládna koalícia prerušiť rokovanie o tomto bode a uprednostniť návrh štátneho rozpočtu. Prečo má parlament rokovať o tomto kompetenčnom zákone cez noc až do rána, keď je tu reálna možnosť vyriešiť najprv štátny rozpočet a potom sa vrátiť k tomuto bodu? Tie otázky tu visia vo vzduchu a nenašiel sa nikto z koalície, kto by na ne férovo a úprimne odpovedal. Samozrejme, ťažko očakávať férovosť od predsedu parlamentu, ktorý neférovým spôsobom a alibisticky posvätil, aby pri inom zákone, pri tzv. konsolidačnom balíčku, parlament nehlasoval o pozmeňujúcich návrhoch pána poslanca Ľubomíra Galka, ktorými chcel zrušiť zvýšenie viac ako 900 rôznych poplatkov, ktoré koalícia chcela po tichu, bez verejnej diskusie presadiť. Po takomto neférovom znemožnení výkonu poslaneckého práva Ľubomíra Galka, nie je vôbec prekvapujúce, že koalícia necíti potrebu zdôvodniť svoje návrhy a postupy a prechádza celý parlamentný legislatívny proces valcom.
Kollár, Boris, predseda NR SR (2020-03-25):
S ďalšou faktickou poznámkou vystúpi pán poslanec Grendel.
Laššáková, Jana, podpredsedníčka NR SR (2014-06-11):
Na vystúpenie pani podpredsedníčky nie sú faktické poznámky. Vyhlasujem rozpravu za skončenú. Pán navrhovateľ, chcete zaujať stanovisko k rozprave? Nech sa páči, máte slovo.
Horváthová, Eva, poslankyňa NR SR (2021-05-04):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2004-06-24):
Vyhlasujem rozpravu za skončenú. Pán podpredseda vlády, chcete vystúpiť? (Odpoveď z pléna.)
Kollár, Boris, predseda NR SR (2022-03-16):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem pekne. Uzatváram možnosť prihlásiť sa ústne. Vystúpi pán poslanec Erik Tomáš, nech sa páči, máte slovo.
Jurinová, Erika, podpredsedníčka NR SR (2015-02-03):
Ďakujem pekne. Na vaše vystúpenie chcú reagovať piati páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Brocka.
Kiššová, Jana, poslankyňa NR SR (2016-05-18):
Ďakujem pekne. Tiež by som chcela zdôrazniť ten balík 40 opatrení, pretože naozaj niektoré tie jednotlivé návrhy zákonov alebo teda návrhy na úpravy zákonov sa dajú vnímať ako drobnosti, ale práve o to ide v tých 40 bodoch, ktoré práve takýmito drobnosťami keby sa odstránili, tak by odstránili to, čo to podnikateľské prostredie šikanuje, byrokratizuje, čo prináša finančnú a byrokratickú záťaž. A práve týmito drobnosťami je to podnikateľské prostredie dlhodobo traumatizované a otravované. A ešte by som chcela reagovať na jednu vec, ktorú kolega Viskupič spomenul. Je pravdou, že vládna koalícia na túto schôdzu nepripravila takmer nič. A dôvod, ktorý bol pomenovaný, bol, že je to ešte skoro a ešte sa na to nestihli pripraviť. Tak vláda, ktorá má za sebou aparát všetkých ministerstiev, a nechcem ani vedieť to číslo tých úradníkov, ktorí mali priestor pripraviť sa na túto schôdzu a začať s týmito opatreniami, nepripravili nič a opozícia bez tohto aparátu vo vlastnej réžii s vlastnými silami pripravila balík 40 opatrení. A ešte chcem reagovať na jednu vec. Napríklad pán poslanec Procházka sľuboval svojim voličom, že prvých 100 dní vlády, keď sa dostane do vlády, prinesie návrhy na zlepšenie podnikateľského prostredia na odbúranie finančnej a administratívnej záťaže. Tak ak on toto chce stihnúť za prvých 100 dní, tak to aby sa teda veľmi, veľmi poponáhľal, a už v tomto momente neviem, či nie je jediná šanca, ako to stihnúť, podporiť tie naše. Pretože tie svoje už do 100 dní nestihne. Ďakujem. (Potlesk.)
Sulík, Richard, predseda NR SR (2011-06-01):
Prosím, hlasujete teraz. (Hlasovanie.) Prítomných 145 poslancov, hlasovali 2 za, 71 proti, 72 sa zdržalo. Bod 2 spoločnej správy sme neschválili.
Švantner, Dušan, poslanec NR SR (2010-08-10):
Ďakujem. Pán minister, ja len jednu veľmi krátku poznámku. Hovorili ste ako vtip to, že premiér Fico sľúbil zrušenie 20 000 úradníckych miest. Ja by som bol veľmi nerád, keby sme po skončení vašej vlády my konštatovali, že bolo podobným vtipom to, keď ste vy sľúbili 15 000 miest pre každý región. Bol by som veľmi rád, keby sa vám podarilo tých 15 000 miest pre každý región splniť. Ďakujem.
Glváč, Martin, podpredseda NR SR (2016-10-20):
S reakciou pani poslankyňa Jurinová. Nech sa páči.
Laššáková, Jana, podpredsedníčka NR SR (2014-07-11):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Do rozpravy ústne sa hlási pán poslanec Beblavý. Končím možnosť prihlásiť sa do rozpravy ústne. Nech sa páči, pán poslanec, máte slovo.
Bugár, Béla, podpredseda NR SR (2019-09-12):
Ďakujem, pán minister. Teraz dávam slovo spoločnej spravodajkyni z výboru pre sociálne veci pani poslankyni Kuciaňovej, aby informovala Národnú radu o výsledku prerokovania tohto návrhu vo výboroch. Nech sa páči.
Mikulec, Roman, poslanec NR SR (2024-02-27):
Ďakujem pekne. Ďakujem, Julo, za tvoje vystúpenie, aj za to, že si opäť pripomenul tie čísla. Ja si to veľmi dobre pamätám, aj tú tlačovú konferenciu Petra Pellegriniho, súčasného kandidáta na prezidenta, a Denisy Sakovej, keď povedali, nevediac o tom, že ti mikrofóny sú zapnuté, že však čo tam na tom, že nemajú peniaze, veď ďalšia vláda nastupujúca po nich si ich bude hľadať. Lebo takto oni boli nastavení a to je ten rozdiel, že tak ako si spomenul, my sme našli v kase 1,5 mil. na chod štátu, čo bolo možno na dva týždne, ale keď sme odchádzali tak sme im zanechali vyše 7 mld. napriek tým ťažkým časom, napriek tým mnohým opatreniam, ktoré sme predstavili a ako sme pomohli občanom Slovenska zvládať jednotlivé krízy. A jedno z tých opatrení, ktoré sa podarilo, bolo aj ten daňový bonus, ktorý už oni teraz, samozrejme, koalícia hovorí, že teda je to len do roku 2024, dokonca roku ´24 a potom pravdepodobne ho znížia, alebo možno úplne zrušia. A toto je to nastavenie rozdielne súčasnej vládnej koalície, kedy oni nedbajú, že ľuďom, ktorým sme my pomohli, a mnohí tí ľudia naozaj, keď a stretávame na uliciach, hovoria, že významne im to pomohlo, pretože mnohí sa len vďaka daňovému bonusu, zvýšenému, dostali napríklad na rodinnú dovolenku, tak oni to teraz idú zrušiť. Ale čo si ľudia, mnohí občania neuvedomujú, že vďaka politike vládnej koalície a vystupovaniu Roberta Fica, ktorý nám robí hanbu všade, naposledy aj teraz na samite v Paríži, tak jednoducho my naozaj ako Slovensko môžme prísť o mnohé miliardy peňazí z Európskej únie, a to bude mať vplyv, samozrejme, na všetkých občanov Slovenskej republiky. Tak prosím všetkých, aby podporili tento návrh zákona, pomôžme matkám s deťmi.